NETFLIXOVA DOKUMENTARNA SERIJA
Krajnji sjever našeg planeta…
zemlja je ekstrema.
Kad zima stegne…
arktički vjetrovi uzrokuju nagli pad temperature.
Čak se i aljaski smeđi medvjed mora skloniti.
Ne mogu podnijeti zamrznute uvjete
te moraju krenuti na nevjerojatno putovanje.
Dok se sjeverni pol naginje u tamu i hladnoću zime,
medvjedi se počinju penjati visoko u planine…
kako bi pronašli sklonište u jazbinama
urezanima u strme padine.
Stotine metara visoko.
Medvjedi koji žive na kraju svijeta
moraju se nositi s nevjerojatnim izazovima koja godišnja doba donose.
Da bi uspjeli,
oslanjaju se na vrlo posebnu poveznicu sa svemirom
jer, zapisan u biologiji medvjeda,
jest svaki kritični trenutak
u Zemljinoj povijesti dugoj četiri i pol milijarde godina.
Događaji nezamislive snage i razorne moći
koji su stvorili svijet kao nijedan drugi u našem svemiru.
PROMJENA DOBA
Ovo je Luna, šestogodišnja ženka.
Nakon što je našla sigurnu jazbinu,
ovo će biti njezin dom sljedećih šest mjeseci.
Udobno mjesto
gdje će provesti zimu u hibernaciji.
PRVI DAN HIBERNACIJE
Kako dani postaju kraći,
njezino tijelo reagira na ritam našeg planeta.
Puls joj se usporava…
na samo osam otkucaja u minuti.
Dok se smiruje,
tjelesna temperatura joj pada.
Ona pada u duboki san.
Snažna poveznica između medvjeda i svemira…
vodi je da provede teške zimske mjesece pod zemljom.
Posve nesvjesna dugog puta koji joj predstoji.
Jer izvan jazbine,
Zemlja je u pokretu.
PRVI DAN
Svaki se dan planet jednom okrene oko svoje osi.
DRUGI DAN
TREĆI DAN
ČETVRTI DAN
PETI DAN
Svakog mjeseca Mjesec opiše jedan puni krug oko Zemlje.
Kako mjeseci prolaze,
Zemlja i Mjesec kruže oko Sunca.
U vremenu koje će provesti u snu,
Luna će prijeći 470 milijuna kilometara.
OŽUJAK
Epsko kozmičko putovanje,
pola puta oko Sunca.
Ove godine,
ona ima nove suputnike.
122. DAN HIBERNACIJE
Dok je uglavnom spavala,
Luna je rodila…
dva medvjedića.
Mladunci će jesti i spavati u jazbini do proljeća.
No hranjenje još dvaju usta
odražava se na Lunino tijelo.
Njezino masno tkivo počinju se smanjivati
jer troši zalihe energije na proizvodnju mlijeka.
154. DAN HIBERNACIJE
Nakon pet mjeseci ispod zemlje,
Luna je izgubila više od četvrtine tjelesne težine.
Uz vanjske temperature ispod ništice,
Luni hitno treba proljeće
da bi mogla nastaviti hraniti novorođenu mladunčad.
Srećom,
Zemlja ima dobru manu.
Nagnuta je na bok.
NAGIB OD 23 STUPNJA
Zato, dok se kreće kroz svemir,
u različitim razdobljima godine,
različiti dijelovi planeta naginju se prema Suncu,
zbog čega se izmjenjuju godišnja doba.
To znači da se na Aljasci
događa nešto iznimno.
Svakim danom,
sunce se uzdiže sve više na nebu.
Njegove tople zrake preobražavaju krajolik.
Baš kad je to Luni i mladuncima najpotrebnije.
Živčani završeci u njezinoj koži detektiraju sunčevu toplinu.
Kako dani postaju sve dulji,
specijalizirane stanice u stražnjem dijelu njenog oka
osjećaju maleni porast u razini svjetlosti.
Ove tajne poruke,
izravno od naše najbliže zvijezde,
poručuju Luni da je vrijeme da se probudi iz hibernacije.
Dok signaliziraju blagu izmjenu godišnjih doba našeg planeta.
No u Sunčevu sustavu,
godišnja doba poput Zemljinih
daleko su od tipičnih.
Naša najbliža susjeda, Venera,
mnogo je bliže Suncu
i zato je mnogo vruća od Zemlje.
Budući da planet nema nagib,
zapravo nema ni godišnja doba.
Temperature su vrlo visoke tijekom čitave godine.
Još dalje,
iza Zemlje,
nalazi se Mars.
Zbog svoje orbite njegova udaljenost od Sunca
dramatično se mijenja tijekom godine.
To čini godišnja doba na Marsu
mnogo ekstremnijima od naših.
Tijekom zime više od četvrtine planetove atmosfere se zamrzne.
Ljeti,
kad se Mars približi Suncu,
porast vrućine stvara pješčane oluje,
toliko snažne da mogu progutati čitavi planet.
No dalje od Marsa,
JUPITER
iza Jupitera,
SATURN
i Saturna.
Tri milijarde kilometara daleko od Sunca,
Uran ima najekstremnija godišnja doba u Sunčevu sustavu.
Ovaj se planet okreće na boku.
Dok kruži,
ljetna strana gleda prema Suncu,
dok zimska strana neće vidjeti dnevnu svjetlost 42 godine.
Samo Zemlja ima godišnja doba,
koja čak i na ekstremnim mjestima na planetu
daju životu šansu da preživi.
Dolaskom proljeća,
Lunina obitelj izlazi iz jazbine.
Mladunci sada mogu uživati u prvim trenucima na suncu.
No zbog promjene godišnjeg doba mladunci sada kreću na opasno putovanje.
Da bi našli hranu,
Luna ih mora odvesti natrag u nizinu,
s druge strane planine.
To je naporan uspon za male noge.
Moraju prijeći stotine metara leda i stijena.
Kad prijeđu vrh, najteži dio puta je završio.
No preživljavanje nije još zajamčeno.
Kako bi preživjela ostatak godine,
obitelj će se oslanjati na Lunino instinktivno razumijevanje
godišnjih doba.
Svako je…
rezultat Zemljina godišnjeg putovanja svemirom.
Putovanja koje je počelo
prije nego što je Zemlja uopće postojala.
SUNČEV SUSTAV PRIJE 4,6 MILIJARDI GODINA
Vrijeme kad je naš Sunčev sustav bio tek pepeo.
Nije bilo Sunca, planeta ni mjeseca.
Samo golem oblak plina i prašine.
Zatim, u nekom dalekom sunčevu sustavu,
eksplodirala je zvijezda.
Supernova koja je odaslala udarni val kroz galaksiju.
Pri udaru, udarni je val prouzročio da se oblak uruši u sebe.
I da se počne okretati.
Kako se sve brže okreće,
oblak se izravnava u disk.
Vrtlog plina i kamena.
U središtu, pod intenzivnim pritiskom,
rađa se Sunce.
Dalje od njega, stijene se međusobno sudaraju
i naš planet počinje rasti.
Sve dok 20 milijuna godina kasnije,
Zemlja postane posve formirana.
Nastavlja kružiti oko Sunca poput oblaka iz kojeg je nastala.
Okruži ga jednom u 365 dana.
Tako je nastala Zemljina godina.
No u tom trenutku priče o planetu,
godina nema godišnjih doba.
Jer kaos koji ih je stvorio…
tek dolazi.
Na Aljasci je živahnost proljeća
ustupila mjesto lijenim ljetnim danima.
Mladunci su sada stari pet mjeseci.
Još uvijek uče…
kako biti medvjedi.
Budući da tako brzo rastu,
mladunci su stalno gladni.
Iako možda izgleda idilično,
ljeto na Aljasci vrijeme je poteškoća.
Bez pristojnog obroka na livadama,
medvjedi se moraju zadovoljiti travom.
Što znači da se mladunci i dalje oslanjaju na majčino mlijeko
za većinu svojih obroka.
No Luna se nije dobro najela otkako je započela hibernaciju,
pa joj ponestaje goriva.
No u blizini, u svemiru,
pomoć stiže.
Jer danas naš planet ima stalnog suputnika.
Mjesec.
Zarobljen u orbiti oko Zemlje,
on je naš najbliži nebeski susjed.
Najveći i najsvjetliji objekt na noćnom nebu.
Budući da je Mjesec vrlo velik i vrlo blizu,
ima snažnu gravitacijsku silu.
Dovoljno snažnu da utječe na naš svijet.
On uzdiže oceane od površine planeta…
stvarajući plimu i oseku.
Nekoliko dana oko punog i mladog Mjeseca,
najniže ljetne oseke otkrivaju posve novi krajolik.
Blatne se nizine protežu stotinama metara od obale.
Što daje gladnim medvjedima pristup zakopanom blagu.
Točno u pravo vrijeme za Lunu i njezinu mladu obitelj.
Pronalaženje skrivenog u blatu najbolje je prepustiti odraslima.
Lunin osjet njuha 2000 je puta bolji od našeg.
Savršeno za otkrivanje ukusnih zalogaja.
Mekane školjke.
Toliko je vješta u otvaranju školjki
da može obraditi jednu u minuti.
Školjke su dobrodošla nadopuna oskudnoj ljetnoj prehrani.
Životna energija koju može prenijeti mladuncima.
Ovi darovi koje joj je donio Mjesec,
pomoći će Luni da prehrani obitelj tijekom ljeta.
No odnos medvjeda s Mjesecom…
mnogo je dublji.
Tijekom formiranja Mjeseca Zemlja je dobila godišnja doba.
SUNČEV SUSTAV PRIJE 4,4 MILIJARDE GODINA
Nedugo nakon formiranja,
naš je planet dobio suputnika.
No to nije bio Mjesec.
Bio je to još jedan planet koji se formirao u Zemljinoj orbiti.
Sestra nazvana Theia.
Bila je otprilike veličine Marsa.
Golema kugla kamena i lave.
Tijekom djetinjstva,
Zemlja i Theia živjele su u skladu.
Dok gravitacijski poremećaji u mladom Sunčevu sustavu…
nisu postavila dva planeta na putanju sudara.
U tom trenutku,
Zemljina je budućnost bila neizvjesna.
Theia je izbrisana…
dok je udarac rastopio oba svijeta.
Na trenutak u kozmičkom vremenu
naš je planet imao dva mjeseca.
Tad je gravitacija povukla jednog od njih prema Zemlji koja ga je progutala.
Ostao je samo mjesec koji danas poznajemo.
Sudar je zauvijek promijenio naš planet.
NAGIB OD 23 STUPNJA
Udar ga je pomaknuo na jednu stranu,
tako da se danas okreće uz nagib od 23 stupnja.
Dok se okreće u svojoj orbiti,
prvo jedna hemisfera,
a zatim druga, naginje se prema Suncu,
što Zemlji daje godišnja doba.
Kako se ljeto bliži kraju,
sve duže noći znak su
da se oštra aljaska zima brzo bliži.
Mladunci su sada stari sedam mjeseci.
Luna zna da, da bi preživjeli dugi zimski san,
obitelj mora nakupiti masne zalihe.
No Mjesec je stalni podsjetnik na to…
da pomoć stiže.
Tisuću kilometara dalje od obale Aljaske,
još jedno stvorenje prilagođeno je sezonskom ritmu Zemlje.
Buljooki losos.
Nakon dvije godine lutanja Tihim oceanom,
dosegli su zrelost.
Sada, promjena duljine dana,
pokreće ispuštanje hormona u njihovu krv.
Kemijske signale koji mijenjaju njihovo ponašanje.
Pozivaju ih da se idu razmnožavati u rijekama gdje su rođeni.
Luna je iscrpljena i gladna,
no ipak vodi mladunce do obale rijeke.
Jer osjeća da će se dogoditi nešto čarobno.
Danas će jedinstveni sat godišnjih doba
donijeti ključnu životnu energiju medvjedima.
Zemlja je došla do prekretnice u svom putovanju oko Sunca.
Sada Mjesec podiže plimu.
Pruža posljednji potisak koji tjera losose u rijeke.
Konačno, mladunci će po prvi put okusiti lososa.
Iako jedna riba neće biti dovoljna da prežive zimu,
to je prvi pravi obrok za mladunce u gotovo osam mjeseci života.
Dolazak prvog lososa olakšanje je za Lunu.
Jer iskustvo joj govori
da će uskoro pronaći mnogo bogatiji ulov uzvodno.
Kako dani postaju sve kraći,
isti hormoni koji su nagnali losose na putovanje
sada ih dramatično preobražavaju.
Glave im mijenjaju oblik.
Njihova žarkocrvena tijela se rumene.
U milijunskim jatima,
preplavljaju rijeku i pronalaze mjesta za razmnožavanje.
Posljednji dio priče o medvjedima sjeda na svoje mjesto.
Priče stare koliko i sam planet.
Nastanak Zemlje,
sudar koji je stvorio Mjesec,
i jedinstven odnos našeg planeta s Mjesecom i Suncem…
zajedno su stvorili svijet kakav ne postoji nigdje drugdje u svemiru.
Savršen planet.
Jedino mjesto za koje znamo da je pogodno za život.
Za Lunu,
četiri i pol milijarde godina kozmičke povijesti
sad je kristalizirano u ovaj trenutak.
Godišnji susret lososa i medvjeda.
Dragocjena prilika
da nahrani obitelj.
Luna i njena mladunčad sad imaju što im je potrebno da prežive zimu.
Iako je u konačnici njihova budućnost na promjenjivom planetu neizvjesna,
ove godine losos će ih prehraniti…
dok naš planet nastavlja svoje neprekidno putovanje oko Sunca.
Sljedeći put u priči o našem svemiru,
oceanska lutalica čiji životni ciklus otkriva
kako je sve u svemiru nastalo.
Jer u jajetu svake kornjače nalaze se atomi iz Velikog praska…
iskovani dok su zvijezde umirale.
No, kako nastaju zvijezde i planeti?
Te kako se isti sastojci pretvaraju u živa bića?
Prijevod titlova: Fran Cettl